Swatch brendi NASA’dan ilhomlanib yaratilgan biokeramik soatlari kolleksiyasini taqdim etdi

Swatch jamoasi NASA astronavtlarining skafandrlaridan ilhomlanib yaratilgan soatlarini taqdim etdi, deb xabar beradi “Afisha.uz”.

Birinchi bor 1983-yilda kiyilgan mashhur oq skafandr ko‘rinishi 47 millimetrli Big Bold Chrono Extravehicular’da aks etgan. Qutqaruv operatsiyalari uchun mo‘ljallangan kostyum esa 47 millimetrli Big Bold Chrono Launch soatida o‘z ko‘rinishini topgan.

Taqdim etilgan lineykadan beshta soat modeli o‘rin olgan bo‘lib, ularning uchtasi biokeramikadan yaratilgan. Ushbu materialning uchdan ikki qismini keramika, bir qismini — biologik manbalardan olingan plastik tashkil etadi.

Soatlar narxi hozircha noma’lum. Kolleksiyani Swatch brendining sayti orqali 2021-yil 5-iyundan xarid qilish mumkin bo‘ladi.
 Xiaomi kompaniyasi qon bosimini o‘lchovchi hamyonbop “aqlli” soatini taqdim etdi
Avvalroq Porsche kompaniyasi Shveysariyaning soat ishlab chiqaruvchi TAG Heuer firmasi bilan hamkorlikni boshlagani to‘g‘risida xabar berilgandi. Kollobratsiya doirasida taqdim etiladigan birinchi mahsulot 6050 dollarlik TAG Heuer Carrera Porsche Chronograph qo‘l soatlari bo‘lgan.